Priekšlikums Padomes Lemumam par tāda protokola noslēgšanu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā /* COM/2006/0377 galīgā redakcija - ACC 2006/0123 */





[pic] | EIROPAS KOPIENU KOMISIJA | Briselē, 11.7.2006 COM(2006) 377 galīgā redakcija 2006/0123 (ACC) Priekšlikums PADOMES LĒMUMAM par tāda protokola noslēgšanu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā (iesniegusi Komisija) PASKAIDROJUMA RAKSTS Stabilizācijas un asociācijas nolīgums (turpmāk – „SAN”) starp Eiropas Kopienām un to dalībvalstīm, no vienas puses, un Horvātijas Republiku, no otras puses, tika parakstīts Luksemburgā 2001. gada 29. oktobrī un stājās spēkā 2005. gada 1. februārī. Kopš 2002. gada janvāra piemēro Pagaidu nolīgumu par tirdzniecību un ar tirdzniecību saistītajiem jautājumiem. Padome 2005. gada 28. februārī pilnvaroja Komisiju uzsākt sarunas ar Horvātijas Republiku, lai grozītu preferenču sistēmu, kas ir saskaņā ar SAN, Horvātijas Republikas izcelsmes cukura importam Kopienā ar nolūku pašreizējo atbrīvojumu no muitas nodokļiem neierobežotam daudzumam aizstāt ar ikgadēju beznodokļa tarifa kvotu. Komisija 2006. gada 14. martā noslēdza sarunas ar Horvātiju par beznodokļa tarifa kvotu cukuram. Jaunā kārtība, ko piemēros pēc 2007. gada janvāra, Horvātijai ļaus eksportēt cukuru uz EK atbilstīgi tarifa kvotai un ar to aizstās pašreizējo sistēmu, kas atbilst Stabilizācijas un asociācijas nolīgumam. Ar jauno kārtību nosaka beznodokļa tarifa kvotu 180 000 tonnām cukura importam EK no Horvātijas un iekļauj atgriezenisku koncesiju Kopienai, paredzot preferenciālu piekļuvi Horvātijas tirgum attiecībā uz 80 000 tonnām cukura, piemērojot samazinātu muitas nodokļa maksājumu un ievērojot dažus nosacījumus. Tādēļ Padome tiek lūgta apstiprināt attiecīgos grozījumus SAN kā Protokolu, ar kuru groza SAN. 2006/0123 (ACC) Priekšlikums PADOMES LĒMUMAM par tāda protokola noslēgšanu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Padome 2005. gada 28. februārī pilnvaroja Komisiju uzsākt sarunas ar Horvātijas Republiku, lai grozītu preferenču sistēmu attiecībā uz Horvātijas Republikas izcelsmes cukura importu Kopienā saskaņā ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses[1] (turpmāk – „SAN”), kas pieņemts ar Padomes un Komisijas Lēmumu 2005/40/EK/Euratom[2]. (2) Komisija ir pabeigusi sarunas attiecībā uz Protokolu, ar kuru groza SAN. Tādēļ minētais Protokols ir jāapstiprina. (3) Komisijai ir jāpieņem šā Protokola īstenošanai nepieciešamie pasākumi saskaņā ar to pašu kārtību, kas paredzēta, lai īstenotu Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju[3]. IR NOLĒMUSI ŠĀDI. 1. pants 1. Ar šo Kopienas vārdā apstiprina Protokolu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā (turpmāk – „Protokols”). 2. Protokola teksts ir pievienots šim lēmumam. 2. pants Ar šo Padomes priekšsēdētāju pilnvaro iecelt personu(–as), kam piešķir pilnvaras parakstīt Protokolu, izsakot Kopienas piekrišanu uzņemties saistības. 3. pants Komisija pieņem sīki izstrādātus noteikumus šā Protokola īstenošanai saskaņā ar Regulas (EK) 318/2006 39. pantā noteikto procedūru. Briselē, Padomes vārdā — priekšsēdētājs PROTOKOLS, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā EIROPAS KOPIENA, turpmāk – „Kopiena”, no vienas puses, un Horvātijas Republika, turpmāk – „Horvātija”, no otras puses, tā kā: (1) Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Horvātijas Republiku, no otras puses, (turpmāk – „SAN”) tika parakstīts Luksemburgā 2001. gada 29. oktobrī un stājās spēkā 2005. gada 1. februārī. (2) Ir notikušas sarunas, lai grozītu SAN paredzēto preferenču sistēmu attiecībā uz cukuru un cukura produktiem, kuru izcelsme ir Horvātijā vai Kopienā. (3) Jāpieņem attiecīgi SAN grozījumi, IR VIENOJUŠĀS ŠĀDI. 1. pants SAN tekstu groza šādi. (1) SAN 27. pantu groza šādi: a) panta 1. punkta pirmo daļu aizstāj ar šādu „Kopiena atceļ muitas nodokļus un maksājumus ar līdzīgu ietekmi attiecībā uz tādu Horvātijas izcelsmes lauksaimniecības produktu importu, kas neatbilst kombinētās nomenklatūras pozīcijai 0102, 0201, 0202, 1701, 1702 un 2204 .” b) pievieno šādu 5. punktu “5. IV pielikuma h) apakšpunktā izklāstīti daži tirdzniecības nosacījumi, kurus piemēro cukuram un cukura produktiem, kas atbilst kombinētās nomenklatūras pozīcijai 1701 un 1702.” (2) SAN IV pielikumā šā lēmuma pielikuma tekstu pievieno kā IV pielikuma h) apakšpunktu. (3) SAN 3. protokola I pielikuma tabulā svītro šādas norādes: - „1702 50 00 – Ķīmiski tīra fruktoze”, - „1702 90 00 – Ķīmiski tīra maltoze.” 2. pants Puses 2008. gada otrajā pusē rīko sanāksmi, lai pārrunātu šā protokola ietekmi. 3. pants Šis protokols ir neatņemama SAN daļa. 4. pants Šis protokols stājas spēkā 2007. gada 1. janvārī. 5. pants Protokols ir sagatavots divos eksemplāros angļu, čehu, dāņu, franču, grieķu, igauņu, itāliešu, latviešu, lietuviešu, maltiešu, nīderlandiešu, poļu, portugāļu, slovāku, slovēņu, somu, spāņu, ungāru, vācu, zviedru un horvātu valodā, un visi teksti ir vienlīdz autentiski. Briselē, Eiropas Kopienas vārdā Horvātijas Republikas vārdā PIELIKUMS „IV PIELIKUMA h) apakšpunkts, kas minēts 27. panta 5. punktā 1. Kopiena piemēro atbrīvojumu no muitas nodokļa tādu Horvātijas Republikas izcelsmes produktu importam Kopienā, kas atbilst kombinētās nomenklatūras pozīcijai 1701 un 1702, ievērojot noteikto daudzuma ierobežojumu gadā – 180 000 tonnas (tīrsvars). 2. Horvātija piemēro samazinātu muitas nodokļa maksājumu tādu Kopienas izcelsmes produktu importam Horvātijā, kuri atbilst kombinētās nomenklatūras pozīcijai 1701, ievērojot noteikto daudzuma ierobežojumu gadā – 80 000 tonnas (tīrsvars) –, ko piemēro tikai tad, kad preču, kuras atbilst kombinētās nomenklatūras pozīcijai 1701 un 1702, imports no Horvātijas Kopienā sasniedz 80 000 tonnas (tīrsvars). Attiecībā uz šo daudzumu Horvātijas samazina nodokļa likmes šādi: - 2007. gada 1. janvārī nodokli samazina līdz 75 % no pamatnodokļa, - 2008. gada 1. janvārī nodokli samazina līdz 70 % no pamatnodokļa, - 2009. gada 1. janvārī un pēc tam nodokli samazina līdz 50 % no pamatnodokļa. 3. Kopiena apņems nemaksāt eksporta kompensācijas no Kopienas budžeta par cukuru, sīrupu un dažiem citiem cukura produktiem, kas atbilst kombinētās nomenklatūras pozīcijai 1701 un 1702, kurus eksportē uz Horvātiju nemainītā stāvoklī. Horvātija apņemas nemaksāt eksporta kompensācijas par cukura eksportu uz Kopienu.” FINANŠU PĀRSKATS | 1. | BUDŽETA POZĪCIJA 05 02 05 01 – Kompensācijas 10. nodaļa – Lauksaimniecības nodokļi | APROPRIĀCIJAS B2006: 05 02 05 0 1 : 801 miljons € 10. nodaļa: 763,5 miljoni € | 2. | NOSAUKUMS: Padomes lēmums par tāda protokola noslēgšanu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses, attiecībā uz importa tarifa kvotām cukuram un cukura produktiem, kuru izcelsme ir Horvātijā vai Kopienā | 3. | JURIDISKAIS PAMATS: Līguma 133. pants. | 4. | MĒRĶI: Grozīt preferenču sistēmu attiecībā uz Horvātijas Republikas izcelsmes cukura importu Kopienā saskaņā ar SAN un aizstāt pašreizējo atbrīvojumu no muitas nodokļiem neierobežotam daudzumam ar ikgadēju beznodokļa tarifa kvotu un lai noteiktu, ka Horvātija piemēro samazinātu muitas nodokļa maksājumu Kopienas izcelsmes produktu importam. | 5. | FINANSIĀLĀS SEKAS (1) | 12 MĒNEŠU PERIODS (miljonos EUR) | KĀRTĒJAIS FINANŠU GADS 2006. (miljonos EUR) | NĀKAMAIS FINANŠU GADS 2007. (miljonos EUR) | 5.0. | IZDEVUMI – SEGTI NO EK BUDŽETA (KOMPENSĀCIJAS/ INTERVENCES PASĀKUMI) – VALSTS IESTĀDES – CITI | – | – | – | 5.1. | IEŅĒMUMI – EK PAŠU RESURSI (MAKSĀJUMI/ MUITAS NODOKĻI) – VALSTS | – | – | – | 2008. | 2009. | 2010. | 2011. | 5.0.1. | PAREDZAMIE IZDEVUMI | – | – | – | – | 5.1.1. | PAREDZAMIE IEŅĒMUMI | – | – | – | – | 5.2. | APRĒĶINU METODE: – | 6.0. | VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? | JĀ NĒ | 6.1. | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRVEDUMIEM? | JĀ NĒ | 6.2. | VAI BŪS NEPIECIEŠAMS PAPILDU BUDŽETS? | JĀ NĒ | 6.3. | VAI APROPRIĀCIJAS JĀIERAKSTA NĀKAMO GADU BUDŽETOS? | JĀ NĒ | (1) NOVĒROJUMI: Šai kārtībai nav jaunas ietekmes uz ES cukura tirgus līdzsvaru, tai arī nav finansiālas ietekmes attiecībā uz eksporta kompensācijām. Tomēr attiecībā uz lauksaimniecības nodokļiem, ņemot vērā, ka no Horvātijas nesen importētā cukura daudzums ir mazāks nekā noteikts Stabilizācijas un asociācijas nolīgumā, un attiecībā uz to nodoklis ir noteikts „0” līmenī, nav paredzams, ka būs finansiāla ietekme uz budžeta ieņēmumiem. | [1] OV L 26, 28.1.2005., 3. lpp. [2] OV L 26, 28.1.2005., 1. lpp. [3] OV L 58, 28.2.2006., 1. lpp.